hotchpotch/miracl-hf-unified huggingface dataset:
कॅप्लर-२० तारा
कॅप्लर-२० उर्फ़ कॅप्लर-२०ए (Kepler-20a) पृथ्वी से ९५० प्रकाश वर्ष दूर लायरा तारामंडल के क्षेत्र में स्थित एक G8 श्रेणी का तारा है। यह आकार में हमारे सूरज से ज़रा छोटा है - इसका द्रव्यमान (मास) हमारे सूरज के द्रव्यमान का ०.९१ गुना और इसका व्यास (डायामीटर) हमारे सूरज के व्यास का ०.९४ गुना अनुमानित किया गया है। सम्भव है कि यह एक मुख्य अनुक्रम तारा है हालाँकि वैज्ञानिकों को अभी यह पक्का ज्ञात नहीं हुआ है। पृथ्वी से देखा गई इसकी चमक (सापेक्ष कान्तिमान) +१२.५१ मैग्नीट्यूड मापी गई है, यानी इसे देखने के लिए दूरबीन आवश्यक है। इसके इर्द-गिर्द एक ग्रहीय मंडल मिला है, जिसमें पांच ज्ञात ग़ैर-सौरीय ग्रह इस तारे की परिक्रमा कर रहे हैं।
२० दिसम्बर २०११ में वैज्ञानिकों ने घोषणा की के कॅप्लर-२० तारे के इर्द-गिर्द पृथ्वी के आकार के दो ग़ैर-सौरीय ग्रह परिक्रमा करते हुए पाए गए हैं, जिनके नाम कॅप्लर-२०ई (Kepler-20e) और कॅप्लर-२०ऍफ़ (Kepler-20f) रखे गए हैं। इस से पहले ब्रह्माण्ड में मिलने वाले सभी ग़ैर-सौरीय ग्रह पृथ्वी से बड़े थे - या तो वे गैस दानव ग्रह थे और या फिर महापृथ्वी के श्रेणी के बड़े ग्रह थे। पृथ्वी के आकार के ग्रह को देख पाने का अर्थ है कि अब वैज्ञानिकों में इस अकार के ग्रह इतनी दूरी पर खोज निकालने की क्षमता विकसित होनी शुरू हो गई है। यह याद रखना ज़रूरी है कि हालांकि इन दो ग्रहों का अकार पृथ्वी जैसा भले ही हो, यह अपने तारे के वासयोग्य क्षेत्र में स्थित नहीं हैं। ये कॅप्लर-२० तारे के इतने पास हैं कि कॅप्लर-२०ई ग्रह की सतह पर तापमान लगभग ७६० °सेंटीग्रेड होगा और कॅप्लर-२०ऍफ़ ग्रह पर ४२७ °सेंटीग्रेड।
इस मंडल में वरुण (नॅप्टयून) के अकार वाले तीन अन्य गैस दानव ग्रह भी मिले हैं, जिनका नाम कॅप्लर-२०बी (Kepler-20b), कॅप्लर-२०सी (Kepler-20c) और कॅप्लर-२०डी (Kepler-20d) रखा गया है।
लुबी सर्कुलर रोड
लुबी सर्कुलर रोड धनबाद के महत्वपुर्ण के क्षेत्रो में से एक है। यह सड़क हीरापुर मोड़ के पास मेन रोड से सुरु होकर कँबाइन्ड बिल्डींग तक जाती है।  यहा जिले कई महत्वपुर्ण कार्यालय और सरकारी अफसरो के आवास स्थान है मसलन जिले से पुलिस कप्तान (एस पी) का सरकारी निवास, महिला कालेज  एस एस एल एन टी कालेज, माडा (मिनरल एरिआ डेव्पलमेन्ट आथरिटी) का मुख्य कार्यालय, धनबाद कल्ब, राज्कीय लाईब्ररेरी, कई राजनितिक  पार्टीयो का जिला स्तर्रीय कार्यालय।
लुबी सर्कुलर रोड में रणधीर वर्मा चोक की तरफ कई बैंक तथा होटल भी है। इसी रोड पर मुर्तिकार पाल की दुकान है, जहां से पुरे जिले को वर्षो से पुजा के लिए मुर्तिया भेजी जाती रही है, श्री पाल की देवी दुर्गा की मुर्ती पुरे धनबाद में प्रसिध्द है।
बरवड्डा
बरवड्डा धनबाद शहर का एयरपोर्ट कहा जा सकता है। यंहा एक बड़ी एअर स्ट्रीप है, जिसका प्रयोग हेलीपैड के रूप मे भी होता है। यह धैया से ग्राण्ड ट्र्न्क रोड (जी टी रोड) (राष्टीय राजमार्ग संख्या 2) जाने के रास्ते के बायें तरफ स्थित है, इसकी सीमा हीरक प्यान्ट से जी टी रोड तक है। 1986 में तत्कालिन प्रधानमंत्री राजीव गांधी का आगमन और भाषण बरवड्डा मे ही हुआ था।
कॅप्लर-२०ऍफ़
कॅप्लर-२०ऍफ़ (Kepler-20f) एक ग़ैर-सौरीय ग्रह है जो पृथ्वी से लगभग ९५० प्रकाश वर्षों की दूरी पर लायरा तारामंडल में स्थित कॅप्लर-२० तारे की परिक्रमा कर रहा है। यह पहला ज्ञात ग़ैर-सौरीय ग्रह है जिसका अकार पृथ्वी से मिलता-जुलता है। इसका व्यास (डायामीटर) पृथ्वी के व्यास का लगभग १.०३ गुना है। यह अपने तारे से १.६ करोड़ किलोमीटर की दूरी पर परिक्रमा करता है, जो सूरज से बुध ग्रह (मरक्युरी) की दूरी से भी कम है। इस वजह से इसका सतही तापमान काफी गरम है और ४२७ °सेंटीग्रेड अनुमानित किया गया है। इस तापमान पर इसकी सतह पर पानी होने की कोई संभावना नहीं है और यह अपने तारे के वासयोग्य क्षेत्र में नहीं है।
इस ग्रह की मिल जाने की घोषणा वैज्ञानिकों ने २० दिसम्बर २०११ को की। इस से पहले ब्रह्माण्ड में मिलने वाले सभी ग़ैर-सौरीय ग्रह पृथ्वी से बड़े थे - या तो वे गैस दानव ग्रह थे और या फिर महापृथ्वी के श्रेणी के बड़े ग्रह थे। पृथ्वी के आकार के ग्रह को देख पाने का अर्थ है कि अब वैज्ञानिकों में इस अकार के ग्रह इतनी दूरी पर खोज निकालने की क्षमता विकसित होनी शुरू हो गई है। इस ग्रह का पता कॅप्लर अंतरिक्ष यान के प्रयोग से लगाया गया। कॅप्लर-२० तारे के मंडल में कुल मिलकर पांच ग्रह ज्ञात हुए हैं और कॅप्लर-२०ऍफ़ से भी छोटा एक ग्रह मिला है जो इस तारे के और भी पास परिक्रमा करता है - इस ग्रह का नामकरण कॅप्लर-२०ई (Kepler-20e) किया गया है।
आज़ोव सागर
आज़ोव सागर () पूर्वी यूरोप में स्थित एक छोटा सा सागर है जो लगभग पूरी तरह ज़मीन से घिरा हुआ है लेकिन जिसे "कर्च जलडमरू" नाम का एक ४ किलोमीटर चौड़ा समुद्री रास्ता कृष्ण सागर से जोड़ता है। आज़ोव सागर के उत्तर में युक्रेन, पूर्व में रूस और पश्चिम में युक्रेन का क्राइमिया प्रायद्वीप स्थित है। आज़ोव सागर दुनिया का सब से कम गहराई वाला समुद्र है और इसकी गहराई अलग-अलग स्थानों पर ०.९ मीटर (२ फ़ुट ११ इंच) और १४ मीटर (४६ फ़ुट) के बीच है। दोन और कुबान नामक दो नदियाँ इसमें पानी लाती है और इसका पानी लगातार कृष्ण सागर में बहता रहता है।
गन फू
गन फू () बन्दूक और कुंग फू का मिला जुला रूप है। इसमें कुंग फू के साथ बन्दूक को मिलाकर युद्ध शैली रची जाती है जिसे अधिकतर हांग कांग एक्शन सिनेमा में देखा जाता है और अमरिकी फ़िल्में नवीन युग में इसका उपयोग कर रही है।
स्टार वॉर्स एपिसोड VI: रिटर्न ऑफ़ द जेडाई
स्टार वॉर्स एपिसोड VI: रिटर्न ऑफ़ द जेडाई () 1983 में रिलिज़ कि गई एक अमरिकी विज्ञान पर आधारित फ़िल्म है। यह स्टार वॉर्स श्रंखला कि तिसरी फ़िल्म है व क्रमानुसार छठवीं व आखरी है।
स्टार वॉर्स एपिसोड I: द फैंटम मेनेस
स्टार वाॅर्स एपिसोड I: द फैंटम मेनेस ( / हिंदी: स्टार वाॅर्स: पहला भाग - अनदेखा खतरा) १९९९ में रिलिज़ कि गई एक अमरिकी विज्ञान पर आधारित फ़िल्म है। यह स्टार वॉर्स श्रंखला कि चौथी फ़िल्म है व क्रमानुसार पहली है।
नेहरु सेन्टर
दक्षिण मुम्बई के पाश इलाके वर्ली मे स्थित नेहरु सेन्टर एक बड़ा सभागार है, जिसमे शामिल है नेहरु प्लेनिटोरियम, डिस्कवरी ऑफ इण्डिया, कल्चर विंग, आर्ट गैलेरी। नेहरु सेन्टर की स्थापना 1972 में की गई थी। इसके निर्माण के पीछे पुर्व प्रधानमंत्री पंडित नेहरु की मानवता प्रेम, विजन, उनका देश के संस्कृति के प्रति प्यार को यह संपुर्ण रूप से दिखाता है।
डायमण्ड क्रासिंग
डायमण्ड क्रासिंग उस तरह की संरचना को कहते हैं जिसमें रेल की दो पटरियां एक दुसरे को बिल्कुल सीधा 90 डिग्री में काटती है, यग इंजिनियरिंग का अदभुत नाजारा पेश करता है। पुरे भारत में मात्र दो जगह ही ऐसा देखने को मिलता है, एक धनबाद और दुसरा नागपुर के समीप।
दोन नदी
दोन नदी (), जिसे अंग्रेज़ी में डॉन नदी () भी उच्चारित किया जाता है, रूस की एक प्रमुख नदी है। यह मास्को से दक्षिण-पूर्व में स्थित नोवोमोस्कोव्स्क ()​ शहर के पास शुरू होती है और १,९५० किलोमीटर बहकर आज़ोव सागर में जा मिलती है। इस नदी के किनारे बसा सब से बड़ा शहर रोस्तोव-दोन-किनारे है (रूसी में इसे रोस्तोव-ना-दोनू कहते हैं और अंग्रेज़ी में रोस्तोव-ऑन-डॉन , ताकि इसे रूस में स्थित अन्य रोस्तोव नामक नगरों से अलग बताया जा सके)। एक दोनेत्स () नाम की नदी भी अपना पानी आगे जाकर दोन नदी में विलय कर देती है।
माना जाता है कि दोन नदी का नाम इस इलाक़े में बसे हुए आर्य जाती के प्राचीन शक लोगों की भाषा से आया। यह लोग एक प्राचीन ईरानी या हिंद-ईरानी भाषा बोला करते थे जिसमें 'नदी' का शब्द 'दानु' था। यही शब्द आधुनिक ओसेती भाषा में 'दोन' (Дон, अर्थ: नदी) और पश्तो में 'डन्ड' (, अर्थ: तालाब या सरोवर) के रूप में देखा जा सकता है। 'दानु' शब्द की संस्कृत में भी गहरी जड़े हैं। प्राचीन हिन्दू धर्म में 'दानु' नदियों की देवी थीं और 'दानु' शब्द का अर्थ 'दिव्य जल' और 'दिव्य नदी' था।
दोन नदी के किनारे बसे कोस्त्येन्की गाँव में ४०,००० साल पुराने औज़ार मिले हैं जिनसे पत्थरों में छेद बनाए जा सकते हैं, यानी उस प्राचीन समय में भी मनुष्य इसके किनारे बसा करते थे। प्राचीन शक नाम 'दानु' यूनानियों द्वारा 'तानाईस' (Τάναϊς) बुलाया जाने लगा और यूनानी स्रोतों में इस नदी को इसी नाम से पुकारा जाता है। मध्यकाल में यहाँ पर तुर्कीभाषी ख़ज़र क़बीलों का जोर हो गया और उन्होंने दोन पर सारकिल (Sarkil या Sarkel) नामक एक बड़ा क़िला बनाया हुआ था। १६वीं और १७वीं शताब्दियों में इस क्षेत्र में रूसी-मूल के 'दोन कज़ाक' (उर्फ़ 'दोन कोसाक', Don Cossack) लोग आकर बस गए। यह वह स्वतन्त्र रूसी क़बीले थे जो रूसी सामाजिक व्यवस्था से बाहर थे और अपने लड़ाकेपन के कारण स्वतन्त्र रहे।
घोस्ट राइडर (फ़िल्म)
गोस्ट राइडर () 2007 में बनी अमरिकी सुपरहीरो फ़िल्म है जिसमें निकोलस केज और एवा मेंडिस मुख्य भुमिकाओं में है।
डबिंग के लिए गुणवत्ता लाइसेंस की वजह से दो हिन्दी डबिंग संस्करण जारी किये गये।
एवा मेंडिस
एवा मेंडिस () एक अमरिकी फ़िल्म अभिनेत्री है।
घोस्ट राइडर: स्पिरिट ऑफ वेंजन्स
गोस्ट राइडर: स्पिरिट ऑफ वेंजन्स () 2012 में बनी ३डी अमरिकी फ़िल्म है जो 2008 में बनी "गोस्ट राइडर" का दुसरा भाग है।
डबिंग के लिए गुणवत्ता लाइसेंस की वजह से दो हिन्दी डबिंग संस्करण जारी किये गये।
बमा लोग
बमा (बर्मी भाषा : ဗမာလူမျိုး / बमा लूम्योः) या बर्मन बर्मा का सबसे बड़ा जातीय समूह है। बर्मा के के दो-तिहाई लोग इसी समुदाय के सदस्य हैं। बमा लोग अधिकतर इरावती नदी के जलसम्भर क्षेत्र में रहते हैं और बर्मी भाषा बोलते हैं। प्रायः म्यन्मा के सभी लोगों को 'बमा' कह दिया जाता हैं, जो सही नहीं है क्योंकि बर्मा में और भी जातियाँ रहती हैं। विश्व भर में देखा जाए तो बमा लोगों की कुल सँख्या सन् २०१० में लगभग ३ करोड़ की थी।
माना जाता है कि बमा लोगों का मूल पूर्वी एशिया है। सम्भव है कि इनकी शुरुआत आधुनिक दक्षिण चीन के यून्नान प्रांत में हुई हो, जहाँ से आज से १,२००-१,५०० वर्ष पहले इनके पूर्वज उत्तर बर्मा में इरावती नदी की घाटी में आ बसे। धीरे-धीरे यह पूरी इरावती नदी के इलाक़े में फैल गए। यहाँ पहले से कुछ जातियाँ रहती थीं, जैसे की मोन लोग और प्यू लोग, जो या तो खदेड़ दिए गए या फिर जिनका बमरों में ही विलय हो गया। बमर लोगों की भाषा बर्मी है, जो तिब्बती भाषा से सम्बन्ध रखती है और चीनी-तिब्बती भाषा-परिवार की सदस्या है। बर्मी में ऐसे बहुत से धर्म सम्बन्धी शब्द हैं जो संस्कृत या पालि भाषा से आये हैं।
बमर स्त्रियाँ और पुरुष दोनों शरीर के निचले हिस्से पर लोंग्यी नाम की लुंगिया पहनते हैं। महत्वपूर्ण अवसरों पर स्त्रियाँ सोने के ज़ेवर, रेशम के रुमाल-दुपट्टे और जैकेट पहनती हैं। मर्द अक्सर 'गाउन्ग बाउन्ग' नाम की पगड़ियाँ और ताइकपोन नाम की बंदगला जैकेट पहनते हैं। स्त्रियाँ और पुरुष दोनों 'ह्न्यात फनत' नाम की मखमली सैंडिल पहनते हैं। आधुनिक युग में इन मखमली ह्न्यात फनत की बजाए रबड़, चमड़े और प्लास्टिक की सैंडिलें-चप्पल भी आम हो गई हैं, जिन्हें बर्मा में 'जापानी जूते' बुलाया जाता है। किसी ज़माने में बमर पुरुष लम्बे बाल रखा करते थे और उनमें कान की बालियाँ आम थी, लेकिन अब यह कम ही देखा जाता है। त्वचा को सौन्दर्यपूर्ण बनाने के लिए एक पेड़ की छाल को पीसकर उसका 'थनखा' नाम का उबटन चेहरे और हाथों-पैरों पर लगाया जाता है। यह स्त्रियों, लड़कियों और कम उम्र के लड़कों-किशोरों पर देखा जाता है।
बमर लोग अधिकतर बौद्ध धर्म की थेरवाद शाखा के अनुयायी होते हैं। इसमें बौद्ध आचार के पंचशील का पालन और दान, शीलता और विपश्यना पर जोर दिया जाता है। समाज में बौद्ध भिक्षुकों का बहुत मान-सम्मान होता है। ज़्यादातर गाँवों में एक बौद्ध मठ और पगोडा (स्तूप) होता है, जिसकी देख-रेख और ख़र्चा पूरा गाँव अपने योगदान से चलाता है। पूर्णिमा के दिनों में अक्सर इन स्तूपों पर त्यौहार लगता है। मॉनसून की बारिशों के दौरान कुछ अवसरों का आयोजन होता है जिनमें भिक्षुकों को नए वस्त्र भेंट किये जाते हैं। बमरों में अपने लड़कों को कुछ कम समय के लिए भिक्षुक बनाने की भी प्रथा है जिसके बाद वे अपने परिवारों को लौटकर साधारण जीवन व्यतीत करते हैं। आधुनिक युग में पाठशालाओं के बनाने से पहले अधिकतर बमर अपनी शिक्षा इन्ही बौद्ध मठों में प्राप्त करते थे।
बौद्ध पूजा के साथ-साथ, बमर लोगों की प्राचीन परम्परा के अनुसार 'नाट' नाम के दिव्य गणों को भी पूजा जाता है। नाटों में ३७ प्रमुख और बहुत से अन्य नाट बताए गए हैं और उन्हें पूजने के लिए बहुत से बमर घरों के बाहर 'नाट एइन' नाम के छोटे मंदिर बने हुए मिलते हैं। सबसे प्रमुख नाट देवता का नाम 'एइन्दविन मिन महागिरि' (यानी 'महापर्वत के घरवाले स्वामी') है, जिनके लिए इन मंदिरों में अक्सर एक नारियल भेंटस्वरूप रखा जाता है।
तेल अवीव विश्वविद्यालय
तेल अवीव यूनिवर्सिटी(ताऊ) तेल अवीव, इज़राइल में स्थित एक सरकारी विश्वविद्यालय है।
दिसम्बर 2011 नाइजीरिया बम विस्फोट
25 दिसम्बर 2011 को उत्तरी नाइजीरिया में क्रिसमस के दिन चर्च सेवाओं पर हमलों की एक श्रृंखला ने स्थान लिया। मादला (राजधानी अबुजा के पास), जोस, गदका और दमातुरु में चर्चों पर बम विस्फोटों और शूटिंग हुए। कम से कम 39 लोग मारे गए थे। बोको हराम ने जिम्मेदारी ली।
कमचातका क्राय
कमचातका क्राय रूस के साइबेरिया क्षेत्र के सुदूर पूर्व में स्थित एक 'क्राय' का दर्जा रखने वाला संघीय खंड है। पहले यह दो प्रशासनिक खण्डों में बंटा हुआ था - कामचातका ओब्लास्त और कोर्याक स्वशासित ओक्रुग। इन दोनों में रायशुमारी करने के बाद जनता के फ़ैसले से 1 जुलाई 2007 को इनका विलय करके कमचातका क्राय बनाया गया। इसकी राजधानी पेत्रोपाव्लोव्स्क-कमचात्स्की नाम का शहर है।
सन् 2007 में की गई एक जनगणना के अनुसार इसकी आबादी 321734 थी। इस क्राय का क्षेत्रफल 472300 वर्ग किलोमीटर है, यानी लगभग उत्तर प्रदेश, बिहार और झारखंड को मिलाकर क्षेत्र के बराबर। भौगोलिक रूप से कमचातका क्राय का बड़ा हिस्सा कमचातका प्रायद्वीप में आता है।
अमूर नदी
अमूर नदी (रूसी: река Аму́р, रेका अमूर) दुनिया की दसवीं सब से लम्बी नदी है। यह नदी रूस के सूदूर पूर्वी क्षेत्रों और पूर्वोत्तरी चीन के दरमियान अंतर्राष्ट्रीय सीमा भी है। रूस और चीन के बीच ज़मीन के लिए जो झड़पें १७वीं शताब्दी में आरम्भ हुई और २०वीं शताब्दी तक चलीं, उनमें अमूर नदी की अहम भूमिका थी।
अमूर नदी पश्चिमी मंचूरिया की पहाड़ियों में शिल्का नदी और अर्गुन नदी के मिलाप से ३०३ मीटर की ऊंचाई पर जन्म लेती है। वहाँ से यह पूर्व का रुख़ करती है जहाँ यह चीन और रूस की सीमा के रूप में मान्य है। ४०० किलोमीटर तक यह घूमती हुई दक्षिण-पूर्व की तरफ बहने लगती है, जिस दौरान इसमें बहुत से छोटे नदी-नाले मिल जाते हैं। इस क्षेत्र के कई नगर-क़स्बे अमूर के किनारे बसे हुए हैं। फिर यह दक्षिण की ओर बहती है जहाँ यह रूस के ब्लागोवेचेन्स्क शहर और चीन के हेइहे शहर के बीच से गुज़रती है। यहाँ इस से ज़ेया नदी भी आ मिलती है जिस से इसका पानी और चौड़ाई काफ़ी बढ़ जाते हैं।
थोड़ा आगे चलकर इस से बुरेया नदी भी मिल जाति है और फिर २५० किलोमीटर बाद इस से सोंगहुआ नदी मिलती है। अब यह पूर्वोत्तर का रुख़ करती है और रूस के ख़ाबारोव्स्क नगर की तरफ जाती है। यहाँ इस से उस्सूरी नदी मिलती है, जिसके बाद यह चीन-रूस की सीमा नहीं रहती और पूरी तरह रूस में ही आ जाती है। इस स्थान पर इस में इतना पानी होता है कि एक धार की बजाए इसमें कई धारे साथ-साथ एक चौड़ी घाटी में चलती हैं। लगभग २०० किमी बाद यह घाटी थोड़ी तंग हो जाती है और फिर नदी उत्तर की ओर चलकर अमगुन नदी से विलय करती है। इसके बाद यह अचानक पूर्व को मुड़कर लगभग २० किलोमीटर बाद ओख़ोत्स्क सागर और जापान सागर को जोड़ने वाले तातारी जलडमरू में Pacific Ocean से मिल जाती है।
ज़बायकाल्स्की क्राय
ज़बायकाल्स्की क्राय (रूसी: Забайкальский край) रूस के साइबेरिया क्षेत्र में स्थित एक 'क्राय' का दर्जा रखने वाला संघीय खंड है। सन् २०१० में की गई एक जनगणना के अनुसार इसकी आबादी १,१०६,६११ थी। इस क्राय का क्षेत्रफल ४,३१,५०० वर्ग किलोमीटर है। दक्षिण में ज़बायकाल्स्की क्राय की सरहदें चीन और मंगोलिया से मिलती हैं।
शिल्का नदी
शिल्का नदी (रूसी: Шилка) रूस के दक्षिण-पूर्व में स्थित ज़बायकाल्स्की क्राय क्षेत्र में स्थित एक ५६० किलोमीटर लम्बी एक नदी है। यह ओनोन नदी और इन्गोदा नदी के मिलाप से शुरू होती है। शिल्का का आगे चलकर चीन और रूस की सीमा पर अर्गुन नदी के साथ विलय होता है जिस से अमूर नदी पैदा होती है। पूरी शिल्का नदी में इतनी गहराई है कि उसपर नाविक यातायात चल सकता है।
उत्तराखंड के शहीदों की सूची
उत्तराखन्ड में स्वत्रन्त्रता आन्दोलन / सम्पादन डॉ॰ शेखर पाठ्क नैनीताल्
[[श्रेणी:उत्तराखण्ड] dhanywaad
अर्गुन नदी
अर्गुन नदी (रूसी: Аргунь) या ऍर्गुन नदी (मंगोल: Эргүнэ) पूर्वी रूस और पूर्वोत्तरी चीन की अंतर्राष्ट्रीय सीमा पर स्थित १,६२० किलोमीटर लम्बी एक नदी है। इसका जन्म चीन द्वारा नियंत्रित भीतरी मंगोलिया क्षेत्र में स्थित महान ख़िन्गन पर्वत शृंखला के पश्चिमी भाग में होता है। अर्गुन नदी आगे चलकर शिल्का नदी से मिलती है और इन दोनों के मिलाप के बाद इसे अमूर नदी के नाम से जाना जाता है।
मंगोल भाषा का सब से प्राचीन ग्रन्थ 'मंगोलों का गुप्त इतिहास' नामक पुस्तक है, जो १३वीं शताब्दी में लिखा गया था। इसमें एक मिथ्य-कथा है जिसमें कहा गया है कि मंगोलों में कभी बहुत ख़ून-ख़राबा हुआ जिस से अर्गुन-ख़ुन नामक मंगोलों का एक क़बीला नष्ट हो गया और उसके केवल दो पुरुष और दो स्त्रियाँ ही बचे। वह भागकर अर्गुन नदी के आरम्भिक क्षेत्र में पहुँच गए, जो बहुत ही वीरान और दुर्गम इलाक़ा था। यहाँ उनके घोड़ों के लिए घास भी थी और मौसम भी सेहत के लिए लाभदायक था। यह क़बीला यहाँ पर पनपने लगा और उन्हें लोहे के साथ औज़ार और शस्त्र बनाना भी आ गया। इनमें इतनी क्षमता आ गई कि वे मंगोलिया के अन्य भागों में फैल सके।
अइमग
अइमग (मंगोलियाई: Аймаг, ) मंगोलियाई और तुर्की भाषाओँ में 'क़बीले' के लिए एक शब्द होता है। आधुनिक मंगोलिया और चीन के कुछ हिस्सों में यह 'प्रान्त' के लिए भी एक शब्द है।
चीन द्वारा नियंत्रित भीतरी मंगोलिया क्षेत्र को कभी प्रशासन के लिए अइमगों में बांटा जाता था। धीरे-धीरे इन अइमगों को नगर-पालिकाओं में बदल दिया गया और सन् २००४ तक केवल तीन अइमग ही बचे थे: ख़िलिन गोल, ख़िन्गन और अल्ख़ा।
मंगोलिया के प्रान्तों को आज भी 'अइमग' का ही नाम दिया जाता है। तुलना के लिए यह भारत के राज्यों के बराबर हैं। अइमगों से नीचे एक 'सुम' (मंगोलियाई: сум) नाम की श्रेणी है जो भारत के ज़िलों के बराबर है।
धुआँसा
धुआँसा या स्मॉग (), वायु प्रदूषण की एक अवस्था है। बीसवीं सदी के प्रारंभ में एक मिश्र शब्द स्मॉग (स्मोक+फॉग=स्मॉग) द्वारा धुएँ और कुहासे की मिश्रित अवस्था को इंगित किया गया। धूल, धुएँ और कुहासे का यह मिश्रण हिंदी में धुआँसा कहलाता है।  गाड़ियों और औद्योगिक कारखानों द्वारा उत्सर्जित धुएँ में उपस्थित राख, गंधक व अन्य हानिकारक रसायन जब कुहरे के संपर्क में आते हैं तो धुआँसे का निर्माण होता है। यह धुआँसा इस रूप में वायु प्रदूषण जनित अनेकों जानलेवा बीमारियों का कारण बन जाता है।  स्मॉग शब्द का सर्वप्रथम प्रयोग करने का श्रेय 1905 के दौरान डॉ॰ हेनरी अंतोइन दे वू (Henry Antoine Des Voeux) को दिया जाता है। लोक स्वास्थ्य काँग्रेस की बैठक में "धुआँ और कुहासा" ("Fog and Smoke") नामक पत्र पढ़ते हुए डॉ॰ वू ने उक्त पद का प्रयोग किया था। लंदन के अखबार "डेली ग्राफिक" ने 26 जुलाई 1905 के संस्करण में लिखा कि डॉ॰ वू ने धुएँ और कुहरे की मिश्रित अवस्था को 'स्मॉग' नाम दिया है। हिंदी में स्मॉग का स्थानापन्न धुआँसा शब्द का लिखित रूप में सर्वप्रथम प्रयोग करने का श्रेय कथाकार संजीव को दिया जा सकता है।
स्पायरो द ड्रैगन (वीडियो गेम)
स्पायरो द ड्रैगन (अंग्रेज़ी: Spyro the Dragon) अ मंच खेल प्लेस्टेशन के लिए इन्सोम्निक खेलों द्वारा विकसित की है। यह शीर्षक चरित्र, एक जवान बैंगनी ड्रेगन स्पायरो और अपने व्याध पतंग दोस्त, स्पार्क्स नाम सितारों और स्पायरो वह ड्रैगन श्रृंखला. पहले खेल के अपने आरंभिक रिलीज में व्यापक लोकप्रिय था और स्पायरो बाद एक प्लेस्टेशन गेम कंसोल के लिए सबसे पहचानने योग्य, लोकप्रिय और सम्मानित गेमिंग माउस के बन जाएगा.
टकलामकान
टकलामकान मरुस्थल () मध्य एशिया में स्थित एक रेगिस्तान है। इसका अधिकाँश भाग चीन द्वारा नियंत्रित शिंजियांग प्रांत में पड़ता है। यह दक्षिण से कुनलुन पर्वत शृंखला, पश्चिम से पामीर पर्वतमाला और उत्तर से तियन शान की पहाड़ियों द्वारा घिरा हुआ है। डारेम नदी इसकी उत्तरी सीमा बनाती है। डारेम नदी का अधिकांश बेसिन इसके अंतर्गत आता है। पूर्व से पश्चिम इस मरुस्थल की लंबाई लगभग 1000 किलोमीटर है।
प्राचीन काल में यह क्षेत्र उपजाऊ तथा बौद्ध संस्कृति का केन्द्र था। लेकिन अब यह शुष्क एवं निर्जन प्रदेश है, जहाँ बालू के ३,००० फुट या इससे भी अधिक ऊँचे टीले पाए जाते हैं। यह संसार के बालू के टीलों में से संभवतः सबसे अधिक भयावह तथा वास्तविक मरुस्थल है। यहाँ की भूमि उपजाऊ है तथा जहाँ कहीं सिंचाई की सुविधाएँ उपलब्ध हैं, वहाँ अच्छी फसलें उत्पन्न की जाती हैं। इस मरुभूमि के किनारों पर कई मरूद्यान तथा कारवाँ मार्ग हैं। यारकेन्द तथा कोतान प्रमुख मरूद्यान हैं। स्वीडेन के अन्वेषक स्वेन एंडर्स हेडिन द्वारा ताकला माकान में महत्वपूर्ण अन्वेषण किए गए थे।
भूवैज्ञानिकों में 'टकलामकान' के नाम के स्रोत को लेकर मतभेद है। कुछ कहते हैं कि यह अरबी भाषा के 'तर्क' (यानी 'अलग करना') और 'मकान' (यानी 'जगह') के मिश्रण से बना है। यह दोनों शब्द अरबी से उइग़ुर भाषा में भी आये हैं और हिंदी में भी। दुसरे विशेषज्ञों की राय है कि यह तुर्की भाषाओँ के 'तक़लार माकान' से आया है, जिसका अर्थ है 'खंडहरों की जगह'। यह अफ़वाह भी आम है कि 'टकलामकान' का मतलब 'अन्दर जाओगे तो बाहर कभी नहीं निकलोगे' या फिर 'मौत का रेगिस्तान' है, लेकिन यह महज़ ग़लत अवधारणाएं ही है।
टकलामकान का कुल क्षेत्रफल ३,३७,००० वर्ग किमी है, जिसमें तारिम द्रोणी भी शामिल है। इसके उत्तरी और दक्षिणी छोरों से रेशम मार्ग की दो अलग शाखाएँ निकलती हैं, क्योंकि प्राचीन यात्री इस रेगिस्तान के बीच से निकलने से कतराते थे। इसमें ८५% इलाक़ा हिलती हुए रेत के टीलों का है और यह दुनिया का दूसरा सब से बड़ा खिसकने वाले रेतीले टीलों का रेगिस्तान है। चीन ने २०वीं शताब्दी में इसके दक्षिणी भाग में स्थित ख़ोतान नगर से उत्तरी भाग में स्थित लुनताई शहर के बीच एक सड़क बना दी है जो बीच रेगिस्तान से गुज़रती है। पिछले कुछ सालों से कुछ उपजाऊ इलाक़े भी रेत की चपेट में आ गए हैं और टकलामकान थोड़ा सा फैल गया है।
टकलामकान एक ठंडा रेगिस्तान है क्योंकि साइबेरिया से समीप होने से यहाँ सर्द हवाएँ आसानी से पहुँच जाती हैं। सर्दियों में यहाँ तापमान −२० °सेंटीग्रेड तक गिर जाता है, हालांकि शुष्क परिस्थितियों की वजह से यहाँ ज़्यादा बर्फ़ नहीं गिरती। फिर भी सन् २००८ में पूरे टकलामकान में बर्फ़ की एक पतली परत जम गई थी।
टकलामकान के अंदरूनी भाग में पानी बहुत कम है और इसमें प्रवेश करना ख़तरनाक है। फिर भी इसके इर्द-गिर्द के कुछ शहरों में मरूद्यान (ओएसिस) थे जहाँ रेशम मार्ग पर चल रहे यात्री सस्ताने के लिए रुकते थे। इनमें से बहुत से नगर अब खँडहर बन चुके हैं और इतिहासकारों को यहाँ खोजने पर तुषारी, प्राचीन यूनानी, भारतीय और बौद्ध प्रभाव के चिह्न मिलते हैं।
कुनलुन पर्वत
कुनलुन पर्वत शृंखला (चीनी: 昆仑山, कुनलुन शान; मंगोलियाई: Хөндлөн Уулс, ख़ोन्दलोन ऊल्स) मध्य एशिया में स्थित एक पर्वत शृंखला है। ३,००० किलोमीटर से अधिक चलने वाली यह शृंखला एशिया की सब से लम्बी पर्वतमालाओं में से एक गिनी जाती है। कुनलुन पर्वत तिब्बत के पठार के उत्तर में स्थित हैं और उसके और तारिम द्रोणी के बीच एक दीवार बनकर खड़े हैं। पूर्व में यह उत्तर चीन के मैदानों में वेई नदी के दक्षिण-पूर्व में जाकर ख़त्म हो जाते हैं। कुनलुन पर्वत भारत के अक्साई चिन इलाक़े को भी तारिम द्रोणी से अलग करते हैं, हालांकि वर्तमान में अक्साई चिन क्षेत्र चीन के क़ब्ज़े में है। इस पर्वतमाला में कुछ ज्वालामुखी भी स्थित हैं।
कुनलुन पर्वत ताजिकिस्तान की पामीर पर्वतमाला से शुरू होकर पूर्व को चलते हैं, जहाँ यह चीन द्वारा नियंत्रित तिब्बत और शिञियांग के क्षेत्रों की सीमा के साथ-साथ चलकर पूर्व में चिंग हई प्रांत में अंत होते हैं। यह तारिम द्रोणी, टकलामकान रेगिस्तान और गोबी रेगिस्तान की दक्षिणी सीमा भी बनाते हैं। कुनलुन पहाड़ों से कुछ महत्वपूर्ण नदियाँ शुरू होती हैं, जैसे कि काराकाश नदी और युरुंगकाश नदी, जो ख़ोतान के मरुद्यान (ओएसिस) से होकर टकलामकान रेगिस्तान की रेतों में ग़ायब हो जाती हैं।
कुनलुन शृंखला की सब से ऊँची छोटी ७,१६७ मीटर ऊँचा कुनलुन देवी (Kunlun Goddess, कुनलुन गॉडॅस) पर्वत है। पश्चिम की ओर दो इस से भी ऊँचे पहाड़ हैं - कोन्गुर ताग़ (७,६४९ मीटर) और मुज़ताग़ अता (७,५४६ मीटर) - हालांकि बहुत से भूवैज्ञानिक इन्हें कुनलुन की बजाए पामीर पर्वतों का हिस्सा मानते हैं।
कुनलुन पर्वतों से बहुत ही कम सड़कें निकलती हैं - एक तो राजमार्ग २१९ है जो शिञियांग के येचेंग शहर से तिब्बत के ल्हात्से शहर तक जाता है। उस से पूर्व में राजमार्ग १०९ है जो तिब्बत की राजधानी ल्हासा से चिंग हई प्रांत के गोलमुद शहर तक जाता है।
कुनलुन देवी
कुनलुन देवी (अंग्रेज़ी: Kunlun Goddess, कुनलुन गॉडॅस), जिसे चीनी भाषा में लिउशी शान भी कहा जाता है मध्य एशिया की कुनलुन पर्वत शृंखला का सब से ऊँचा पर्वत है। यह चीन द्वारा नियंत्रित तिब्बत और शिंजियांग प्रान्तों की सीमा पर स्थित है। कुनलुन देवी की ऊँचाई ७,१६७ मीटर (२३,५१४ फ़ुट) है। यह भारत के अक्साई चिन इलाक़े के बहुत पास स्थित है, हालांकि वर्तमान में अक्साई चिन क्षेत्र चीन के क़ब्ज़े में है।
गोलमुद
गोलमुद (), जिसे चीनी लोग कभी-कभी 'गीरमू' उच्चारित करते हैं, पश्चिमी चीन के चिंगहई प्रांत में एक शहर और ज़िले का नाम है। यह चिंगहई प्रांत की दूसरा सब से बड़ा नगर और तिब्बत के पठार पर स्थित तीसरा सब से बड़ा नगर है। सन् १९९९ की जनगणना में इसकी आबादी लगभग २ लाख थी और इस ज़िले का क्षेत्रफल लगभग १२४,५०० वर्ग किमी है। इस शहर का नाम मंगोल भाषा से लिया गया है जिसकी पश्चिमी उपभाषा में इसका अर्थ 'नदियाँ' होता है। गोलमुद कुनलुन पर्वतों के काफ़ी पास है और यह पहाड़ शहर के दक्षिण में पड़ते हैं। उत्तर में चाई एर्हान () नाम की एक खारी झील स्थित है जो पर्यटकों के लिए दिलचस्प मानी जाती है।
गोलमुद का मौसम शुष्क और ठंडा है। सर्दियाँ लम्बी होती हैं और जनवरी में औसत तापमान −9.1 °सेंटीग्रेड होता है। इतनी सर्दी के बावजूद सूखा वातावरण होने से बर्फ़ कम ही गिरती है। गर्मियों में जुलाई के महीने में औसत तापमान १७.९ °सेंटीग्रेड होता है। गर्मियों में २८ दिनों के काल में हर वर्ष मिलाकर ४२ मीलीमीटर तक की छुटपुट बारिश होती है। पूरे चीन में यह क्षेत्र सब से ज़्यादा धूप पाने वाला माना जाता है और हर वर्ष यहाँ लगभग ३,१०० घंटों की धूप देखी जाती है।
सन् १९९९ की जनगणना में इसकी आबादी लगभग २ लाख थी, जिनमें से लगभग ९०% चीनी नसल के लोग थे।
अंडरवर्ल्ड (फ़िल्म)
अंडरवर्ल्ड () 2003 में बनी एक्शन-हॉरर फ़िल्म है जिसमें सदियों से चले आ रहे काल्पनिक लायकन व पिशाचों के बिच युद्ध को बयां किया गया है। फ़िल्म में केट बेकिंस्ले मुख्य किरदार सलिन के रूप में है।
राष्ट्रीय राजमार्ग २१९ (चीन)
राष्ट्रीय राजमार्ग २१९, जिसे तिब्बत-शिंजियांग राजमार्ग भी कहा जाता है, चीन द्वारा निर्मित एक राजमार्ग है जो भारत की सीमा के नज़दीक शिंजियांग प्रान्त के कारगिलिक शहर से लेकर तिब्बत के शिगात्से विभाग के ल्हात्से शहर तक जाता है। इसकी कुल लम्बाई २,७४३ किलोमीटर है। इसका निर्माण सन् १९५१ में शुरू किया गया था और यह सड़क १९५७ तक पूरी हो गई। यह राजमार्ग भारत के अक्साई चिन इलाक़े से निकलता है जिसपर चीन ने १९५० के दशक में क़ब्ज़ा कर लिया था और जिसको लेकर १९६२ का भारत-चीन युद्ध भी भड़क गया।
१९५४ में चीन ने तिब्बत पर क़ब्ज़ा किया। उस दौरान चीन के विरुद्ध वहाँ विद्रोह भड़कते रहते थे, जिस वजह से चीनी सरकार ने पश्चिमी तिब्बत पहुँचने के लिए एक नए मार्ग को तेज़ी से पूरा करने की ठानी। भारत इस क्षेत्र में सैनिक गश्तें नहीं लगता था क्योंकि उस समय 'हिंदी-चीनी भाई-भाई' के नीति ज़ोरों पर थी। १९५७ में जब सड़क तैयार हो गई तो इस बात की घोषणा एक सरकारी चीनी अख़बार में की गई। चीन में भारत के दूतावास ने इसे देखकर सितम्बर १९५७ में दिल्ली में भारत सरकार को सतर्क किया। उस समय लद्दाख़ में भयंकर सर्दी थी इसलिए जुलाई १९५८ में भारत सरकार ने दो दस्ते सड़क का मुआइना करने भेजे। पहला दस्ता सड़क के दक्षिणी हिस्से को देखकर अक्टूबर १९५८ में वापस पहुंचा और सरकार को ख़बर दी। दूसरा दस्ता सड़क के उत्तरी भाग का मुआइना करने गया लेकिन नहीं लौटा।
तिब्बत-शिंजियांग राजमार्ग दुनिया की सबसे ऊँची पक्की सडकों में से है और यह हिन्दुओं द्वारा मान्य कैलाश पर्वत और मानसरोवर झील के धार्मिक स्थलों के पास से गुज़रती है। (दक्षिण से उत्तर की ओर चलते हुए) सैलानियों के लिए तिब्बत के रुतोग ज़िले के दृश्य दुनिया में अद्वितीय माने जाते हैं। अक्साई चिन के कोने पर चीनी सेना ने दोमर नामक एक खेमों और चूने के मकानों की बस्ती बनाई हुई है जो बहुत ही भीहड़ इलाक़ा है। मज़ार के शहर के पास बहुत से पर्यटक कराकोरम पर्वतों और के२ पर्वत की तरफ निकल जाते हैं। यहाँ यह पांगोंग त्सो झील के पास से भी निकलती है जिसका कुछ भाग भारत के लद्दाख़ ज़िले में आता है।
शिंजियांग प्रांत में दाख़िल होने से पहले तिब्बत का अंतिम पड़ाव त्सेरंग दबंग नामक एक क़स्बा है जो एक ५,०५० मीटर ऊँचे एक पहाड़ी दर्रे में है। यहाँ तिब्बती ख़ानाबदोश अपने यैकों और दो कुब्बे वाले बैक्ट्रीयाई ऊँटों को हांकते हुए नज़र आते हैं। यहाँ पर सड़क पश्चिमी कुनलुन पर्वतों में चढ़ चुकी होती है, जो शिंजियांग और तिब्बत की सीमा पर एक दीवार की तरह खड़े हैं। इन पहाड़ों से उतरते हुए यह राजमार्ग और भी ३,००० से ४,००० मीटर ऊँचे दर्रों से गुज़रता है। आख़री दर्रे से नीचे बहुत दूर टकलामकान रेगिस्तान के ज़बरदस्त दृश्य नज़र आते हैं और सड़क धीरे-धीरे काराकाश नदी की घाटी में उतर जाती है।
ब्रिटिश एयरवेज़
ब्रिटिश एयरवेज (बी.ए.) यूनाइटेड किंगडम का ध्वज वाहक विमान सेवा है। यह लंदन के हीथ्रो हवाई अड्डे पर अपने मुख्य केंद्र के पास वॉटरसाइड (इमारत) में आधारित है। ब्रिटिश एयरवेज ब्रिटेन में बेड़े के आकार, अंतरराष्ट्रीय उड़ानें और अंतरराष्ट्रीय स्थलों के आधार पर सबसे बड़ी विमान सेवा है। 2007 में ब्रिटिश क्षेत्रीय वाहक प्रति बीए कनेक्ट की ब्रिटिश क्षेत्रीय वाहक फ़्लाइबे को बिक्री के बाद ब्रिटिश एयरवेज ने लंदन के बाहर ब्रिटेन के हवाई अड्डों से सभी प्रत्यक्ष विदेशी उड़ानों बंद कर दी, जिसके बाद बी.ए. के गैर - लंदन हवाई अड्डे पर उद्भव यूके यात्रियों को लंदन के माध्यम से कनेक्ट होना परता है। यात्री परविाहन के आधार पर इजी जेट के बाद यह यूनाइटेड किंगडम की दूसरी सबसे बड़ी एयरलाइन है। यह एयरलाइन अपने मुख्य केंद्र लंदन के हीथ्रो हवाई अड्डे के पास वाटर साइड स्थित है।
यूनाइटेड किंगडम सरकार द्वारा एक ब्रिटिश एयरवेज बोर्ड 1972 में स्थापित किया गया था जो दो राष्ट्रीयकृत एयरलाइन निगमों, ब्रिटिश ओवरसीज एयरवेज निगम और ब्रिटिश यूरोपीय एयरवेज, और दो छोटे, क्षेत्रीय एयरलाइनों, कैम्ब्रियन एयरवेज, कार्डिफ से, और पूर्वोत्तर एयरलाइंस, न्यूकासल का प्रबंधन करता था। 31 मार्च 1974, को इन सभी चार कंपनियों को ब्रिटिश एयरवेज के रूप में गठित कर दिया गया। एक सरकारी कंपनी के रूप में इसने लगभग 13 वर्षों तक कार्य किया फिर कंजर्वेटिव सरकार द्वारा एक व्यापक निजीकरण की योजना के हिस्से के रूप में फरवरी 1987 में इसका निजीकरण किया दिया गया।
1971 के नागरिक उड्डयन अधिनियम के पारित होने के बाद यूनाइटेड किंगडम सरकार द्वारा 1972 में, एक ब्रिटिश एयरवेज बोर्ड स्थापित किया गया था, जो ब्रिटिश ओवरसीज एयरवेज निगम (BOAC) और ब्रिटिश एयरवेज यूरोपीय (बीईए) का प्रबंधन करता था।
ब्रिटिश एयरवेज बेड़े के आकार, अंतरराष्ट्रीय उड़ानों, और अंतरराष्ट्रीय स्थलों के आधार पर यूनाइटेड किंगडम की सबसे बड़ी एयरलाइन है। 2008 तक ब्रिटिश एयरवेज यात्रि परिवहन की संख्या के आधार पर सबसे बड़ी एयरलाइन थी। ब्रिटिश एयरवेज ने वर्ष 2008 में 34.6 लाख यात्रियों का परिवहन किया लेकिन इसकी प्रतिद्वंद्वी एयरलाइन इजी जेट ने उसी वर्ष 44.5 लाख यात्रियों का परिवहन कर इससे पीछे छोड़ दिया. यह पहला मौका था जब ब्रिटिश एयरवेज से इजी जेट आगे रहा था। इस एयरलाइंस के प्रधान कार्यालय,वाटर साइड, हार्मंड्सवर्थ में हैं जो लंदन के हीथ्रो हवाई अड्डे के पास एक गांव में है। इसका निर्माण कार्य जून 1998 में पूरा किया गया था।
बीए सिटी फ्लायर, ब्रिटिश एयरवेज की पूर्ण स्वामित्व वाली सहायक कंपनी है। यह अपने बेस लंदन सिटी एयरपोर्ट से यूरोप भर के 23 गंतव्यों के लिए उड़ान भरती है।
ब्रिटिश एयरवेज छह घरेलू उड़ानों सहित 160 से अधिक स्थलों पर उड़ान भरती है। यह कुछ एयरलाइनों में से एक हैं जो सभी छह स्थायी रूप से बसे हुए महाद्वीपों के लिए उड़ान भरता है, अन्य एयरलाइन्स एयर चीन, डेल्टा एयर लाइन्स, अमीरात, इतिहाद एयरवेज, कोरियाई एयर, क्वांटास, कतर एयरवेज, सिंगापुर एयरलाइंस, दक्षिण अफ्रीकी एयरवेज, यूनाइटेड एयरलाइंस और एयर कनाडा है।
ब्रिटिश एयरवेज निम्नलिखित एयरलाइनों के साथ कोडशेयर समझौतें या साझेदारी की है:
क़ारग़िलिक ज़िला
क़ारग़िलिक ज़िला () चीन के शिंजियांग प्रांत के काश्गर विभाग में स्थित एक ज़िला है। इसका क्षेत्रफल २८,६०० वर्ग किमी है और सन् २००२ की जनगणना में इसकी आबादी ३,७०,००० अनुमानित की गई थी। तिब्बत-शिंजियांग राजमार्ग (चीन राष्ट्रीय राजमार्ग २१९) यहीं से शुरू होकर तिब्बत की ओर जाता है।
ध्यान दीजिये कि 'क़ारग़िलिक' () नाम उइग़ुर भाषा से लिया गया है। इसमें 'क़' का उच्चारण 'क' से ज़रा भिन्न है और उसी तरह 'ग़' का उच्चारण भी 'ग' से ज़रा भिन्न है।
दक्षिण अफ्रीकी एयरवेज
दक्षिण अफ्रीकी एयरवेज (एस.ए.ए.) दक्षिण अफ्रीका का राष्ट्रीय ध्वज वाहक और सबसे बड़ी विमान सेवा है। इसका मुख्यालय ओआर तंबो अंतरराष्ट्रीय हवाई अड्डे पर एयरवेज पार्क में है।
अंडरवर्ल्ड: इवोल्यूशन
अंडरवर्ल्ड: इवोल्यूशन () 2003 में बनी "अंडरवर्ल्ड" का दुसरा भाग है जिसमें केट बेकिंस्ले मुख्य किरदार सलिन के रूप में वापस आती है।
कैट बेकिंस्ले
कैट बेकिंस्ले () एक ब्रिटिश फ़िल्म अभिनेत्री है जो अंडरवर्ल्ड फ़िल्म श्रंखला में अपने किरदार सलिन के लिए जानी जाती है।
अंडरवर्ल्ड: राइज़ ऑफ द लायकन्स
अंडरवर्ल्ड: राइज़ ऑफ द लायकन्स ()
स्पायरो २: रिप्टोस रिवेंज
स्पायरो २: रिप्टोस रिवेंज (अंग्रेज़ी: Spyro 2: Ripto's Rage!/Spyro 2: Gateway to Glimmer, जापानी: Spyro X Sparx Tondemo Tours "スパイロ×スパークス トンでもツアーズ") प्लेस्टेशन वीडियो गेम कंसोल के लिए एक वीडियो गेम है। यह दूसरा खेल है स्पायरो वह ड्रैगन श्रृंखला. पहली खेल रहा था स्पायरो द ड्रैगन जो वापस 1998 में जारी किया गया था।
श्रृंखला, स्पायरो के नायक मेंएवालार की भूमि में रखा गया है, बजाय ड्रैगन संसारों, जहां पिछले किस्त स्थापित किया गया था। डायनासोर - सवारी जादूगर, रिप्टोस के रूप में जाना जाता है, एवालार की दुनिया पर आक्रमण किया है और अपने जादू के साथ अपने नागरिकों पर कहर तेज थी। खिलाड़ी, स्पायरो के रूप में एवालार की दुनिया के माध्यम से यात्रा और रिप्टोस द्वारा किया नुक्सान की भरपाई करना चाहिए.
चासनाला खान दुर्घटना
27 दिसम्बर 1975 को भारत के इतिहास के सबसे बडी़ खान दुर्घटना धनबाद से 20 किलोमीटर दूर चासनाला में घटी,  सरकारी आँकडों के अनुसार लगभग 375 लोग मारे गये थे। कोल इंडिया के अंतर्गत आनेवाली भारत कोकिंग कोल लिमिटेड की चासनाला कोलियरी केपिट संख्या 1 और 2 के ठीकऊपर स्थित एक बडे़ जलागार (तलाब) में जमा  करीब पाँच करोड़ गैलन पानी, खदान की छत को तोड़ता हुआ  अचानक अंदर घुस गया ओर इस प्रलयकालीन बाढ़ में वहां काम करे, सभी लोग फँस गये। आनन-फानन में मंगाये गये पानी निकालने वाले पम्प छोटे पर गये, कलकत्ता स्थित विभिन्न प्राइवेट कंपनियों से संपर्क साधा गया, तब तक काफीं समय बीत गया, फँसें लोगों को निकाला नहीं जा सका। कंपनी प्रबंधक ने नोटिस बोर्ड में मारे गये लोग की लिस्ट लगा दी।  उस समय केन्द्र और राज्य दोनो जगह स्त्ताधारी काँग्jhuuhjjjjरेस का अधिवेशन चंडीगढ में चल रहा था। जिसमें तत्कालीन प्रधानमंत्री इंदिरा गांधी, बिहार के मुख्यमंत्री डा जगन्नाथ मिश्र,  खान मंत्री चंद्रदीप यादव, श्रम मंत्री रघुनाथ राव आदिभाग ले रहे थे। खान दुर्घटना की बात आग के तरह फैली, तब के देश विदेशों के अखबारो व समाचार तंत्रो ने प्रश्नों की बोछार कर दी। इधर चासनाला में पीडि़त परिवारजन और दुखी धनबादवासीयों की हिंसा की आंशका से जिले के आरक्षी आधीक्षक तारकेश्वर प्रसाद सिन्हा  तथा उपायुक्त लक्ष्म्ण शुक्ला ने स्वंय कानुन व्वस्था की कमान संभाल ली थी और कोई अप्रिय घटना नहीं घटी।
बेरमो के पास ढोरी की खान दुर्घटना (1965)
बागडिगी कोलियरी की दुर्घटना (2001)
गजलीटांड कोलियरी दुर्घटना (1995)
दुनिया के दस बडी़ खान दुर्घटना में चासनाला खान दुर्घटना की भी गिनती होती है। 1975 के चासनाला खान दुर्घटना पर यश चोपड़ा ने 1979 में काला पत्थर (1979 फ़िल्म) नामक फिल्म बनाई थी।
स्काईलैंडर्स: स्पायरोज़ ऐडवेंचर
स्काईलैंडर्स: स्पायरोज़ ऐडवेंचर (अंग्रेज़ी: Skylanders: Spyro's Adventure) स्पिन में एक खेल है स्पायरो वह ड्रैगन श्रृंखला.
में: स्काईलैंडर्स स्पायरोज़ साहसिक, खिलाड़ियों को एक पोर्टल के विषय में मास्टर जो 37 सहित विभिन्न अक्षरों, नियंत्रित कर सकते हैं की भूमिका पर ले, लेकिन स्पायरोज़, सीमित नहीं है। खिलाड़ी एक दुनिया है जहाँ वे भूमि, लड़ाई जीव का पता लगाने के, सोने और खजाने इकट्ठा होगा और जबकि अराजकता, एक बुराई पोर्टल मास्टर, जिसे वे हार चाहिए से अपनी दुनिया को बचाने के लिए खोज पर पहेली को हल. में एक यात्रा पर लगना वीडियो गेम 3 कार्रवाई के आंकड़े और एक परिधीय "विद्युत पोर्टल" कहा जाता है, जो पसंद के खिलाड़ी सांत्वना को जोड़ता है के साथ आता है। प्रत्येक कार्रवाई आंकड़ा 37 स्पायरोज़, अद्वितीय क्षमताओं के साथ प्रत्येक सहित बजाने अक्षर, का प्रतिनिधित्व करता है। बजाने अक्षर बन खुला जब उनके इसी कार्रवाई के आंकड़े विद्युत पोर्टल पर रखा जाता है। खिलाड़ी भी एक दोस्त सांत्वना की शक्ति के पोर्टल (भले ही यह सांत्वना के एक ही प्रकार के नहीं है) पर इन विशेष कार्रवाई के आंकड़े के एक जगह कर सकते हैं और चरित्र कमाया स्कोर, स्तर - अप और उपलब्धियों को तुरन्त गेमप्ले के सत्र के लिए आयात कर रहे हैं .इसके अतिरिक्त, दो आंकड़े पोर्टल पर रखा जा सकता है साथ ही सहकारी या बनाम खेलने के लिए.
इस खेल के इस संस्करण अपनी सांत्वना समकक्षों की तुलना में एक कार्रवाई मंच के अधिक है। खिलाड़ियों सभा क्रिस्टल, जो देता है उन्हें और अधिक स्तर अनलॉक द्वारा स्तरों को पूरा किया है। प्रत्येक स्तर पर क्रिस्टल, स्तर के अंत की ओर जा रहे हैं, या कार्यों की एक दुश्मन की एक निश्चित संख्या को हराने, या आइटम ढूँढने के जैसे, विविधता को पूरा करने के द्वारा प्राप्त के साथ littered है। जब भी खिलाड़ी एक क्रिस्टल पाता है, एक दुश्मन जागता है और एक समय सीमा शुरू होता है। वे दुश्मन हार है और स्तर में घड़ियों प्राप्त करने के लिए और अधिक समय के लिए बंद का पीछा करते हुए दुश्मन वार्ड मिल.अन्य संस्करणों के विपरीत, वर्ण एक कूद और एक डबल कूद कर सकते हैं।
खेल के इस संस्करण आकाशभूमि बुलाया दीप्तिमान द्वीप समूह में एक अलग दायरे में सेट कर दिया जाता है और अंधेरे की एक अलग बल बिल्लीफाड़ के आदेश के तहत सामना करना पड़ रहा है। 3DS संस्करण भी एक विशेष डार्क स्पायरोज़ चरित्र के साथ आता है।
एक्टिविजन की घोषणा की है कि एक प्रत्यक्ष अगली कड़ी 2012 में रिलीज होने वाली है। .
काराकाश नदी
काराकाश नदी भारत के अक्साई चिन क्षेत्र के कराकोरम पर्वतों में सुम्दे इलाक़े से उत्पन्न होकर चीन के शिंजियांग प्रांत की कुनलुन पहाड़ी क्षेत्र से गुज़रकर टकलामकान रेगिस्तान में जाने वाली एक नदी का नाम है। वर्तमान में अक्साई चिन पर चीन का क़ब्ज़ा है इसलिए वह इस पूरी नदी को अपना ही मानता है। इस नदी में हरे और सफ़ेद रंग के हरिताश्म (जेड) के मूल्यवान पत्थर मिलते हैं, जिस से इसका नाम भी पड़ा है। कुछ दूरी पर इसके साथ-साथ एक योरुंगकाश नाम की अन्य नदी भी चलती है। यह दोनों नदियाँ प्रसिद्ध ख़ोतान नगर के लिए मुख्य पानी का स्रोत हैं।पुराने ज़माने में काराकाश नदी की वादी को शिंजियांग के यारकंद शहर और भारत के लेह शहर के बीच के उत्तर-दक्षिण दिशा में चलने वाले व्यापार के लिए इस्तेमाल किया जाता था।
योरुंगकाश नदी
योरुंगकाश नदी चीन के शिंजियांग प्रांत की कुनलुन पहाड़ी क्षेत्र से उत्पन्न होने वाली एक नदी का नाम है। यह २०० किमी तक पूर्व की ओर बहती है और फिर २०० किमी उत्तर की तरफ, जिसके बाद यह प्रसिद्ध ख़ोतान नगर से उत्तर में निकलती है। इसके बाद यह टकलामकान रेगिस्तान में काराकाश नदी के साथ मिलकर फिर रेगिस्तानी रेतों में सूख जाती है, हालाँकि किसी-किसी मौसम में इसको पार करके इसका कुछ पानी तारिम नदी में जाकर विलय हो जाता है। इसके पूरे जलसम्भर का क्षेत्रफल लगभग १४,५७५ वर्ग किमी है। योरुंगकाश और काराकाश नदियाँ ख़ोतान शहर के लिए मुख्य पानी का स्रोत हैं। इस नदी की रेत में कभी-कभी सफ़ेद हरिताश्म (जेड) मिलता है, जिस से इस नदी का नाम पड़ा है।
द लीजेंड ऑफ़ स्पायरो: डॉन ऑफ़ द ड्रैगन
द लीजेंड ऑफ़ स्पायरो: डॉन ऑफ़ द ड्रैगन (अंग्रेज़ी: The Legend of Spyro: Dawn of the Dragon) 3 और अंतिम किस्त में है: द लीजेंड ऑफ़ स्पायरो त्रयी. यह , , , और के लिए जारी किया गया था। हालांकि विकसित पिछले दो लीजेंड ऑफ़ स्पायरो खेल, मूल कंसोल गेम विकसित, जब द माइटी त्रोग्लोद्य्तेस मोबाइल फोन संस्करण विकसित. एक विकसित की है Nintendo DS संस्करण.
रामानुजन अटकल
श्रीनिवास रामानुजन ने सन् १९१६ में एक गणितीय अटकल दिया जिसे रामानुजन् अटकल (Ramanujan conjecture) कहते हैं। इस अटकल के अनुसार १२ भार वाले formula_1 कस्प फॉर्म के फुरिए गुणांकों से बना रामानुजन टाऊ फलन (Ramanujan's tau function) ]]  (जहाँ "q"="e")
यहाँ formula_4 एक अभाज्य संख्या (prime number) है।
भारतीय महिला हॉकी टीम
भारतीय महिला राष्ट्रीय हॉकी टीम महिला हॉकी के खेल में भारत का प्रतिनिधित्व करने वाला दल है।
भारत की महिला हॉकी टीम ने जापान के काकामिगाहारा में एशियाई चैंपियंस ट्रॉफी में रजत पदक जीता। फाइनल में भारतीय टीम जापान से 0-1 से हार गई। भारतीय टीम ने इस टूर्नामेंट में शानदार प्रदर्शन करते हुए अपने से ऊंची वरीयता प्राप्त चीन को 4-2 और मलेशिया को 5-1 से हराया था। जापान के खिलाफ उसे लीग मैच में भी 1-2 से हार का सामना करना पड़ा था। भारत की गोलकीपर रजनी इतिमारपू को टूर्नामेंट में सर्वश्रेष्ठ गोलकीपर का पुरस्कार मिला। भारत को इसके अलावा फेयर प्ले ट्रॉफी भी मिली। चार टीमों की इस प्रतियोगिता में जापान को स्वर्ण पदक, जबकि मलेशिया को कांस्य पदक मिला।
यारकन्द ज़िला
यारकन्द ज़िला () चीन के शिंजियांग प्रांत के काश्गर विभाग में स्थित एक ज़िला है। इसका क्षेत्रफल ८,९६९ वर्ग किमी है और सन् २००३ की जनगणना में इसकी आबादी ३,७३,४९२ अनुमानित की गई थी। इसकी राजधानी यारकंद नाम का ही एक ऐतिहासिक शहर है जिसका भारतीय उपमहाद्वीप के साथ गहरा सांस्कृतिक और व्यापारिक सम्बन्ध रहा है। यारकन्द तारिम द्रोणी और टकलामकान रेगिस्तान के दक्षिणी छोर पर स्थित एक नख़लिस्तान (ओएसिस) क्षेत्र है जो अपना जल कुनलुन पर्वतों से उत्तर की ओर उतरने वाली यारकन्द नदी से प्राप्त करता है। इसके मरूद्यान (ओएसिस) का क्षेत्रफल लगभग ३,२१० वर्ग किमी है लेकिन कभी इस से ज़्यादा हुआ करता था। तीसरी सदी ईस्वी में यहाँ रेगिस्तान के फैलने से यह उपजाऊ इलाक़ा थोड़ा घट गया।
यारकन्द में अधिकतर उइग़ुर लोग बसते हैं। यहाँ कपास, गेंहू, मक्की, अनार, ख़ुबानी, अख़रोट और नाशपाती उगाए जाते हैं। इस ज़िले के ऊँचे इलाक़ों में याक और भेड़ पाले जाते हैं। यहाँ की धरती के नीचे बहुत से मूल्यवान खनिज मौजूद हैं, जैसे की पेट्रोल, प्राकृतिक गैस, सोना, ताम्बा, सीसा और कोयला।
यारकन्द शिंजियांग प्रांत के महत्वपूर्ण और ऐतिहासिक काश्गर और ख़ोतान शहरों के बीच स्थित है। किसी ज़माने में कश्मीर से व्यापारी लद्दाख़ और काराकोरम दर्रे से होते हुए यहाँ माल लिए हुए आया करते थे। आधुनिक युग में चीन का शिंजियांग-तिब्बत राजमार्ग (चीन राजमार्ग २१९) यहाँ से शुरू होकर, अक्साई चिन के रास्ते से होकर तिब्बत के ल्हात्से शहर तक जाता है। यहाँ से एक और ऐतिहासिक रास्ता दक्षिण-पश्चिम की तरफ निकलता है जो ताशकुरगान शहर से होते हुए अफ़्ग़ानिस्तान के वाख़ान गलियारे में दाख़िल होता है और फिर ब्रोग़िल दर्रे से गुज़रते हुए अफ़्ग़ानिस्तान के बदख़्शान क्षेत्र पहुँचता है।
यारकन्द का मौसम शुष्क है और कुल मिलाकर हर वर्ष सिर्फ ५३ मिलीमीटर की बर्फ़-बारिश पड़ती है। जनवरी में औसत तापमान −५.५ °सेंटीग्रेड और जुलाई में २५.४ °सेंटीग्रेड रहता है।
एमू
एमू' (Emu) एक विशालकाय पक्षी है। यह आस्ट्रेलिया का राष्ट्रीय पक्षी है। यह विश्व का दूसरा सबसे बड़ा पक्षी है।
यह ऑस्ट्रेलिया का उड़ान रहित पक्षी है।
आस्ट्रेलिया का विशालकाय पक्षी एमू शुतुरमुर्ग के बाद विश्व का दूसरा सबसे बड़ा पक्षी है। इसकी ऊँचाई लगभग दो मीटर होती है। एमू पक्षी का भी शुतुरमुर्ग के समान पंख होते हुए उड़ नहीं सकता। एमू एक भारी, किन्तु बड़ा फुर्तीला पक्षी है। इसके शरीर का रंग मटमैला भूरापन लिये हुए होता है।
एमू के पंख बड़े चमकीले और सुन्दर होते है। नर तथा मादा दोनों के गले के पास एक विचित्र सी थैली होती है, जिसमें हवा भर कर यह अनोखी आवाज निकaलता है। एमू की टांगे मजबूूत और शक्तिशाली होती है। इनकी सहायता से यह पचास कि. मी. प्रति घंटा की गति से सरलता से भाग सकता है। एमू के पैरो में कैसोवरी के समान कोई तेज धारदार काँटा तो नहीं होता, फिर भी इसकी ठोकर शुतुरमुर्ग तथा कैसोवरी के समान ही खतरनाक होती है। सामान्यतया यह अपने शत्रुओ से डर कर भागता नहीं है, बल्कि उनका मुकाबला करता है।
एमू को सामूहिक जीवन अधिक प्रिय है। यह पक्षी रिया के समान अकेले रहना पसन्द नहीं करता और सदैव आठ-दस के झुण्ड में रहता है। अपनी प्रजाति के अन्य पक्षियों के समान एमू भी घासफूस, फलफूल तथा जंगली वनस्पतियों के साथ ही साथ छोटे-छोटे कीड़े-मकोड़े खाता है। जंगली चूहे तथा छिपकलियाँ इसका प्रिय भोजन है।
पंख होते हुए न उडऩे वाले विशालकाय पक्षियों में शुतुरमुर्ग तथा रिया नर पक्षी एक से अधिक मादा पक्षियों के साथ समागम करते है, किन्तु एमू ऐसा नहीं करता। नर एमू एक ही मादा एमू के साथ समागम करता है तथा जीवन भर उसी के साथ रहता है।
सामान्यतया सभी पक्षियों में नर पक्षी का शरीर मादा से अधिक विशाल तथा शक्तिशाली होता है, किन्तु एमू ऐसा नहीं होता। इनमें मादा एमू का शरीर नर एमू से बड़ा होता है। यह जमीन से कुछ ऊँचाई वाले भाग के गढ़े में घासफूस तथा पत्तियों से अपना घोसला बनाता है, जिसमें मादा एमू छ: से लेकर बारह तेरह तक हरे-नीले रंग के अण्डे देती है। इन अण्डो को नर एमू ही सेता है तथा अण्डों से बच्चे निकलने पर भी नर एमू ही उनका तब तक पोषण करता है जब तक वे आत्म निर्भर नहीं बन जाते।
अंडरवर्ल्ड: अवेकनिंग
अंडरवर्ल्ड : अवेकेंनिंग (अंग्रेजी; Underworld: Awakening) वर्ष 2012 की अमेरिकी थ्रीडी एक्शन हाॅर्रर फ़िल्म है जिसका निर्देशन मैन्स मैर्लिण्ड तथा बिजोर्न स्टीन ने किया है। यह अंडरवर्ल्ड फ़िल्म श्रंखला का चौथा संस्करण है, जिसमें कैट बेकिंस्ले पिछली कड़ी तरह सेलिन की भूमिका में हैं। स्टीफन रीए, थियो जेम्स, माइकल ऐली , और इण्डिया इजले इस सीरीज के नई भूमिकाओं की अदायगी की है। फ़िल्मांकन की शुरुआत मार्च 2011 में वैंकूवेर, ब्रिटिश कोलंबिया से किया गया।
कॉनटिनेंटल एयरलाइंस
कॉनटिनेंटल एयरलाइंस (आईएटीए: सीओ, आईसीएओ: सीओए, CALLSIGN: CONTINENTAL) एक प्रमुख अमेरिकी एयरलाइन थी जो अब यूनाइटेड एयरलाइंस के साथ विलय हो गई है।
डॅल्टा एयरलाइन्स
डेल्टा एयर लाइन्स, इंक () संयुक्त राज्य अमेरिका में आधारित एक प्रमुख एयरलाइन है जिसका मुख्यालय अटलांटा, जॉर्जिया में है। एयरलाइन एक विस्तृत घरेलू और अंतरराष्ट्रीय नेटवर्क संचालित करती है और अंटार्कटिका को छोड़कर सभी महाद्वीपों में सर्विस करती है। डेल्टा और उसकी सहायक कंपनिया हर दिन 4000 उड़ानों से अधिक संचालित करती हैं। डेल्टा एयरलाइन्स एक बृहद अमेरिकन एयरलाइन्स है जिसका मुख्यालय अटलांटा जोर्जिया में है। यह एयरलाइन्स ६ महाद्वीपों के लिए अपनी घरेलू एवं अंतर्राष्ट्रीय चैन के द्वारा सेवा प्रदान करती है। डेल्टा एयरलाइन्स तथा इसकी अन्य सहयोगी इकाइयाँ प्रतिदिन ५००० उड़ानों का संचालन करती हैं तथा इसमें लगभग ८०,००० कर्मचारी कार्य करते हैं। डेल्टा अपने यात्रियों के मनोरंजन एवं अन्य आवश्यकताओं की आपूर्ति के लिए विभिन्न सुविधाएँ उपलब्ध करवाती है। डेल्टा एयरलाइन का प्रारंभ हफ़ डलंड डस्टर के रूप में हुआ था जिसनें मैकॉन जोर्जिया में ३० मई १९२४ को हुए एरियल क्रॉप डस्टिंग संचालन में भाग लिया। सन १९२५ में यह कंपनी मोनरो लुसिआना में प्रतिस्थापित कर दी गयी। इसके प्रारंभिक डायरेक्टरों में से एक नें इसे १३ सितम्बर १९२८ को खरीद लिया तथा इसका नाम डेल्टा एयर सर्विस कर दिया। १९२९ के अंत तक इसनें यात्री सेवा प्रदान करना शुरू कर दिया। इसमें एक यात्री उस स्थान पर बैठ जाया करता था जहाँ पर सामान्य तौर से उर्वरक रखे जाते थे। इसके प्रारंभिक मार्ग दक्षिणी पूर्वी राज्यों में से थे। बाद में डेल्टा में नए नए मार्गों तथा अन्य एयरलाइन्स के विलयन के साथ वृद्धि होने लगी। सन १९६० में इसनें प्रोपेलर प्लेन्स को जेट से बदल दिया। डेल्टा का कॉर्पोरेट मुख्यालय, अटलांटा शहर की सीमा में हीं, एक कॉर्पोरेट कैंपस में हर्ट्सफील्ड जैकसन अटलांटा इंटरनेशनल एअरपोर्ट की उत्तरी परिधि पर स्थित है। यह स्थान सन १९४१ से डेल्टा का मुख्यालय है, जबसे कंपनी नें अपना ऑफिस मोनरो लुसिआना से ग्रेटर अटलांटा में प्रतिस्थापित कर दिया।  डेल्टा एयरलाइन्स प्रतिदिन ४,९३२ उड़ानों का संचालन करती है वहीँ डेल्टा कनेक्शन प्रतिदिन २,५३३ दैनिक उड़ानों का संचालन करती है। डेल्टा एयरलाइन्स अपने प्रकार की ऐसी एयरलाइन्स में से एक है जो की मानवों द्वारा रहन सहन के लिए प्रयोग किये जाने वाले सभी ६ महाद्वीपों पर अपनी सेवाओं का संचालन करती है। डेल्टा विमान सेवा किसी भी विमान सेवा से ज्यादा बोइंग ७५७ विमान रखने वाली विमान सेवा है। जनवरी २०१३ के आकड़ों के अनुसार डेल्टा एयरबस, बोइंग तथा मैकडोनेल डगलस द्वारा निर्मित किये गए ७०० से अधिक एयर क्राफ्ट्स का संचालन करती है। यह कैरिअर सेवा यू-एस की किसी भी एयरलाइन सेवा से बड़े बोइंग ७५७, बोइंग ७६७ एवं एयरबस ए३३० बेड़े का संचालन करती है। ५ अगस्त २००८ को डेल्टा नें घोषणा की कि यह अपने विमानों पर एयरसेल मोबाइल ब्रॉड बैंड नेटवर्क स्थापित करेगी ताकि इसके यात्रियों को उनकी वाई - फाई सुविधा वाली डिवाइसों, जैसे की लैपटॉप, स्मार्टफोन एवं पी-डी-ए आदि पर इन्टरनेट एक्सेस करने की सुविधा मिल सके। हालंकि यह सेवा पहले कुछ एक विमानों के लिए ही शुरू की गयी थी पर बाद में इसे सभी विमानों के लिए शुरू कर दिया गया। आज डेल्टा अपने यात्रियों को वाई – फाई सुविधा प्रदान करने वाली सबसे बड़ी विमान सेवा है।
कुछ एक विमानों को छोड़ कर सभी विमानों पर ऑडियो एवं विडियो से मनोरंजन की सुविधा उपलब्ध है। ऑन बोर्ड सुविधाओं में अच्छे भोजन एवं खाद्य पदार्थों की सेवाएँ भी प्रदान की जाती हैं।
द दार्जिलिंग लिमिटेड
द दार्जिलिंग लिमिटेड () वेस एंडरसन द्वारा निर्देशित और ओवेन विल्सन, अदृएन ब्रोदी, एव जेसन सचवर्ट्जमन अभिनीत 2007 की एक कॉमेडी - नाटक फिल्म है। यह एंडरसन, सचवर्ट्जमन और रोमन कोपोला द्वारा लिखित थी। यह फिल्म कैमिया भूमिकाओं में नताली पोर्टमैन, कामइल्ला रदरफोर्ड, इरफान खान और बिल मूर्रे के साथ वारिस अहलूवालिया, आमरा करन, गुच्छेदार चिड़िया श्रोएडर और एंजेलिका हस्टन को भी अभिमेष करती है।
हेलो ३
हेलो ३ () एक प्रथम व्यक्ति शूटर वीडियो गेम है जो बञी द्वारा विकसित और माइक्रोसॉफ्ट खेल स्टूडियो द्वारा प्रकाशित किया गया है। यह हेलो सिरिस का तिसरा गेम है, जो २७ सितंबर २००७ को एक्स बॉक्स गेमिंग सिस्टम के लिए एक लांच शीर्षक के रूप में जारी किया गया था।
मत्तला
प्रश्न : मतला क्या होता है ?
उत्तर : ग़ज़ल के प्रारंभिक शे'र को मतला कहते हैं | मतला के दोनों मिसरों में तुक एक जैसी आती है | मतला का अर्थ है उदय | उर्दू ग़ज़ल के नियमानुसार ग़ज़ल में मतला और मक़ता का होना अनिवार्य है वरना ग़ज़ल अधूरी मानी जाती है। लेकिन आज-कल नवागुन्तक ग़ज़लकार मकता के परम्परागत नियम को नहीं मानते है या ऐसा भी हो सकता है कि वो इस नियम की गहराई में जाना नहीं चाहते व इसके बिना ही ग़ज़ल कहते हैं। कुछेक कवि मतला के बगैर भी ग़ज़ल लिखते हैं लेकिन बात नहीं बनती है; क्योंकि गज़ल में मकता हो या न हो, मतला का होना लाज़मी है जैसे गीत में मुखड़ा। आप सभी मेरी इस बात से सहमत होंगे कि यदि किसी गीत में मुखड़ा न हो तो आप खुद ही अनुमान लगा सकते हैं गीत कैसा लगेगा। गायक को भी तो सुर बाँधने के लिए गीत के मुखड़े की भाँति मतला की आवश्यकता पड़ती ही है। ग़ज़ल में दो मतले हों तो दूसरे मतले को 'हुस्नेमतला' कहा जाता है। मत्‍ले के शेर में दोनों पंक्तियों में काफिया ओर रदीफ़ आते हैं। यहाँ पर एक और बात जिकरयोग है कि मत्‍ले के शेर से ही ये निर्धारण किया जाता है या ये निर्धारित होता है कि किस मात्रिक-क्रम (बहर) का पूरी ग़ज़ल में पालन किया जायेगा या ग़ज़ल कही जायेगी |
'हुस्नेमतला' : किसी ग़ज़ल में आरंभिक मत्‍ला आने के बाद यदि और कोई मत्‍ला आये तो उसे हुस्‍न-ए-मत्‍ला कहते हैं।
मत्ला-ए-सानी :एक से अधिक मत्‍ला आने पर बाद वाला मत्‍ला यदि पिछले मत्‍ले की बात को पुष्‍ट अथवा और स्‍पष्‍ट करता हो तो वह मत्‍ला-ए-सानी कहलाता है।
काश्गर विभाग
काश्गर विभाग () चीन के शिंजियांग प्रांत का एक प्रशासनिक विभाग है। इसका कुछ इलाक़ा भारत के अक्साई चिन क्षेत्र का भाग है, जो १९५० के दशक से चीन के क़ब्ज़े में है लेकिन जिसे भारत अपनी धरती का अंग मानता है। काश्गर विभाग का कुल क्षेत्रफल १,१२,०५७ वर्ग किमी है (यानी भारत के बिहार राज्य से ज़रा बड़ा)। सन् २०१० की जनगणना में इस विभाग की आबादी ३९,७९,३६२ अनुमानित की गई थी (यानी पटना शहर की आबादी का केवल दो-तिहाई)। काश्गर विभाग की राजधानी काश्गर शहर है।
सन् २०१० की जनगणना में काश्गर विभाग के विभिन्न समुदायों की आबादी और प्रतिशत हिस्सा इस प्रकार था:
बॉयल का नियम
बॉयल का नियम आदर्श गैस का दाब और आयतन में सम्बंध बताता है। इसके अनुसार, नियत ताप पर गैस का आयतन दाब के व्यूत्क्रमानुपाती होता है।
गणित में इसे निम्नलिखित रूप में अभिव्यक्त कर सकते हैं=- या,
जहाँ "P" गैस का दाब है , "V" गैस का आयतन है, और "k" एक नियतांक है।
इसी को इस तरह से भी कह सकते हैं-
हान चीनी
thumb|हान चीनी
हान चीनी (चीनी: 汉族, हानज़ू या हानरेन) चीन की एक जाति और समुदाय है। आबादी के हिसाब से यह विश्व की सब से बड़ी मानव जाति है। कुल मिलाकर दुनिया में १,३१,०१,५८,८५१ हान जाति के लोग हैं, यानी सन् २०१० में विश्व के लगभग २०% जीवित मनुष्य हान जाति के थे। चीन की जनसँख्या के ९२% लोग हान नसल के हैं। इसके अलावा हान लोग ताइवान में ९८% और सिंगापुर में ७८% होने के नाते उन देशों में भी बहुतायत में हैं। हज़ारों साल के इतिहास में बहुत सी अन्य जातियाँ और क़बीले समय के साथ हान जाति में मिलते चले गए जिस से वर्तमान हान समुदाय में बहुत सांस्कृतिक, सामाजिक और आनुवंशिकी (यानि जॅनॅटिक) विविधताएँ हैं।
'हान' शब्द चीन के ऐतिहासिक हान राजवंश से आया है, जो चिन राजवंश के बाद सत्ता में आये। चिन राजवंश ने चीन के कुछ भाग को जोड़कर एक साम्राज्य में बाँधा और हान राजवंश के पहले सम्राट ने अपने आप को 'हान जोंग का राजा' की उपाधि दी। इसमें 'हान' शब्द प्राचीन चीनी भाषा में क्षीरमार्ग (हमारी आकाशगंगा) के लिए एक शब्द हुआ करता था, जिसे प्राचीन चीन के लोग 'स्वर्ग की नदी' (天河, तियान हे) बुलाया करते थे। हान राजवंश के बाद बहुत से चीनी लोग अपने आप को 'हान के लोग' (漢人) या 'हान के बेटे' बुलाने लगे और यही नाम आज तक चलता आया है।
पितृवंश समूह ओ की ओ३ (O3) शाखा लगभग ५०% हान चीनी पुरुषों में पाई जाति है और हानो के कुछ समुदायों में तो यह हिस्सा बढ़ के ८०% तक मिलता है। चीन में मिले अति-प्राचीन शवों में भी यह पितृवंश समूह पाया गया है। पितृवंश में इस एकरूपता से उल्टा मातृवंश समूह में उत्तरी चीन और दक्षिणी चीन में अंतर पाया जाता है, जिस से लगता है कि इतिहास के किसी मोड़ पर उत्तरी चीन से पुरुषों ने बड़ी मात्रा में आकर दक्षिणी चीन की स्त्रियों के साथ विवाह और संताने पैदा की थीं।
हान चीनी लोक बौद्ध धर्म के अनुयायि है और हान चीनियों के बीच तिब्बती बौद्ध धर्म तेजी से लोकप्रिय होता जा रहा है। इसमें उन लोगों को तेज गति वाले भौतिकवादी समाज में अपनी कुंठा दूर करने की एक सच्ची आध्यात्मिक शांति दिखती है। हालांकि चीन में १ अरब (१०० करोड़) से अधिक बौद्ध है। चीनी बौद्ध धर्म ने बहुत से चीनी अनुयायियों को आकर्षित किया है क्योंकि यह चीन के संस्कृति और इतिहास को जोड़ता है। लेकिन तिब्बती बौद्ध धर्म में अनुयायियों को पूजा की विस्तृत श्रृंखला और पद्धती अपनाने का मौका मिलता है। माना जाता है कि इससे शीघ्र ज्ञान प्राप्ति में मदद मिलती है। हाल के वर्षो में तिब्बती बौद्ध आंदोलन तेजी से फैल रहा है और युवा लोगों में फैशन बन गया है। छोटी आबादी के ७० लाख तिब्बतियों के लिए राजनीतिक और आध्यात्मिक रूप से महत्वपूर्ण है कि चीन की ९२ से ९५ फीसद आबादी हान लोगों की है जो अब उनकी शैली के बौद्ध धर्म में आकर्षित हो रहे हैं।